1. ΑΝΑΓΚ. ΝΟΜΟΣ 1627 της 14/18 Φεβρ. 1939 Περί δασικών συνεταιρισμών. Με την παρ. 1 του άρθρ. 47 του Νόμ. 2169/10-10 Σεπτ. 1993 (ΦΕΚ Α' 149), ανωτ. σελ. 238, 13, ορίστηκε ότι όπου στον ανωτέρω ειδικό νόμο γίνεται παραπομπή στην ισχύουσα νομοθεσία εφαρμόζεται ο Νόμ. 2169/1993. Κατηργήθη δια της παρ. 25 άρθρ. 317 Ν.Δ. 86/1969 (τόμ. 17Α σελ. 456, 32) εξαιρέσει των κατωτέρω παρατιθεμένων διατάξεων του άρθρ. 1, των παρ. 1, 2, 3 και 7 του άρθρ. 2, των παρ. 1 και 3 άρθρ.3 και του άρθρ. 8. Άρθρ.1.-1.Οι δασικοί συνεταιρισμοί παραγωγής διακρίνονται εις συνεταιρισμούς δασοκτημόνων και εις συνεταιρισμούς εργασίας ή δασικών εργατών. 2.Οι συνεταιρισμοί δασοκτημόνων σκοπούσι την άσκησιν και βελτίωσιν της δασοπονίας και διακρίνονται: α)Εις συνεταιρισμούς ιδιοκτησίας ή από κοινού συνεταιρικής εκμεταλλεύσεως δασών, οσάκις πρόκειται περί εξ αδιαιρέτου κυρίως ή νομέων του αυτού δάσους και β)Εις συνεταιρισμούς πλήρους ή περιωρισμένης εκμεταλλεύσεως, οσάκις πρόκειται περί από κοινού συνεταιρικής εκμεταλλεύσεως γειτονευόντων δασοτεμαχίων ανηκόντων κεχωρισμένως εις κατ' ιδίαν κυρίους ή νομείς. Εις την τελευταίαν ταύτην περίπτωσιν ο συνεταιρισμός αφορά την πλήρη ή περιωρισμένην εκμετάλλευσιν του εκ των δασοτεμαχίων τούτων αποτελουμένου δασικού συγκροτήματος. 3.Οι συνεταιρισμοί εργασίας, αποτελούμενοι από δασικούς εργάτας πάσης φύσεως, ως υλοτόμους τεχνικού ή καυσίμου ξύλου, ρητινοσυλλέκτας, ανθρακείς, ασβεστοποιούς, συλλογείς βαλανιδίου, μεταφορείς δια ζώων, ποιμένας κλπ. σκοπούσι την εξασφάλισιν επαρκούς εργασίας εις τα μέλη των ή την ικανοποίησιν των ατομικών αναγκών των δια της μισθώσεως ή αναλήψεως των καρπώσεων δάσους τινός. 4.Οι συνεταιρισμοί πλήρους ή περιωρισμένης εκμεταλλεύσεως είναι είτε αμιγώς παραγωγικοί είτε μικτοί παραγωγικοί και άλλης φύσεως, ως πιστωτικοί πωλήσεως, προμηθείας κλπ. Συνεταιρισμοί δασοκτημόνων Άρθρ.2.-1.Κύριοι ή νομείς γειτνιαζόντων δασοτεμαχίων είτε κλασματικών δικαίων καρπώσεως επί τοιούτων δασοτεμαχίωνν δύνανται προς προαγωγήν της δασοπονίας των να συστήσωσι δασικόν συνεταιρισμόν πλήρους ή περιωρισμένης εκμεταλλεύσεως εφ' όσον ο αριθμός τούτων υπερβαίνει τους 7. 2.Κύριοι ή νομείς αδιαιρέτου δάσους εκτάσεως ανωτέρας των 100 εκταρίων, είτε κλασματικών δικαίων καρπώσεως δάσους της αυτής τουλάχιστον εκτάσεως, πλείονες των 7, συνιστώσιν εφεξής αναγκαστικώς συνεταιρισμόν είτε ιδιοκτησίας, τουτέστι κυριότητος ή νομής, είτε καρπώσεως δασικών κλασματικών δικαίων. Η σύστασις του αναγκαστικού συνεταιρισμού γίνεται μετ’ απόφασιν του προέδρου του ανωτάτου συμβουλίου γεωργικών συνεταιρισμών εκδιδομένης μετά γνώμην του οικείου δασάρχου, διαβιβαζομένην μετ’ έγκρισιν ταύτης υπό του υπουργείου Γεωργίας. 3.Κύριοι ή νομείς γειτνιαζόντων δασοτεμαχίων συνολικής εκτάσεως τουλάχιστον 100 εκταρίων είτε κλασματικών δικαίων καρπώσεως επί δασοτεμαχίων της αυτής εκτάσεως, δύνανται δι’ αποφάσεως του προέδρου του ανωτάτου συμβουλίου γεωργικών συνεταιρισμών μετά γνώμην του οικείου δασάρχου, διαβιβαζομένην μετ’ έγκρισιν ταύτης υπό του υπουργείου Γεωργίας, να συγκροτηθώσιν εις αναγκαστικόν συνεταιρισμόν πλήρους ή περιωρισμένης εκμεταλλεύσεως εφ’ όσον ήθελε ζητήσει τούτο το ήμισυ του αριθμού των κυρίων νομέων ή καρπωτών των οικείων δασοτεμαχίων, οι δε αιτούντες είναι συγχρόνως κύριοι, νομείς ή καρπωταί του ημίσεως τουλάχιστον της επιφανείας του δασικού τούτου συγκροτήματος. ……………………………………………………… (Αντί για τη σελ. 285(γ) Σελ. 285(δ) Τεύχος 1187 – Σελ. 133 .697. Δασικοί Συνεταιρισμοί 14.Δ.θ.1 7.Δια Β.Δ/των εκδιδομένων προτάσει του υπουργού Γεωργίας μετά γνώμην της Εθνικής Συνομοσπονδίας Συνεταιρισμών Ελλάδος (Ε.Σ.Σ.Ε.) δύνανται να κανονισθώσι τα της συστάσεως, τρόπου λειτουργίας, εγκρίσεως και τροποποιήσεως των καταστατικών και εν γένει πάσα λεπτομέρεια αφορώσα τους εν παρ. 1, 2, 3 και 4 του άρθρου τούτου αναγκαστικούς ή προαιρετικούς δασικούς συνεταιρισμούς πλήρους ή περιωρισμένης εκματαλλεύσεως, ως και να καθορισθή η ρύθμισις τινών εξ αυτών δι’ ειδικών  κανονισμών  της  Εθνικής Συνομοσπονδίας Συνεταιρισμών Ελλάδος (Ε.Σ.Σ.Ε.). Εις εκτέλεσιν της ανωτέρω διατάξεως εξεδόθη το Β.Δ. της 15/20 Ιουν. 1940 περί εκτελέσεως του Α.Ν. 1627 περί δασικών συνεταιρισμών. Συνεταιρισμοί εργασίας Άρθρ.3.-1.Οι κατά την παρ. 3 άρθρ. 1 του παρόντος νόμου δασικοί συνεταιρισμοί εργασίας συνιστώνται κατά τας κειμένας περί γεωργικών συνεταιρισμών διατάξεις, δύνανται δε να είναι περιωρισμένης ή μη ευθύνης. Εξαιρετικώς επιτρέπεται η σύστασις μετ’ απόφασιν του προέδρου της Εθνικής Συνομοσπονδίας Συνεταιρισμών Ελλάδος Ε.Σ.Σ.Ε., λαμβανομένην μετά την γνώμην του αρμοδίου δασάρχου διαβιβαζομένων μετ’ έγκρισιν ταύτης υπό του υπουργείου Γεωργίας, αναγκαστικών συνεταιρισμών καυσοξυλεύσεως δι’ ενεργείας κανονικών υλοτομιών, εις τους οποίους εγγράφονται αναγκαστικώς ως μέλη οι συλλέγοντες ή υλοτομούντες ατελώς καυσόξυλα εκ δασών της περιφερείας του χωρίου ή κωμοπόλεως ή πόλεως των οποίων ούτοι είναι κάτοικοι ή και εκ δασών άλλου χωρίου ή κωμοπόλεως είτε δια τας ιδίας αυτών ανάγκας είτε και προς εμπορίαν. «Επί δασών, εις τα οποία έκτασις μεγαλυτέρα του ημίσεως αυτών κατανέμεται εις συνιδιοκτησίας μικροτέρας των εν τω προηγουμένω εδαφίω αναφερομένων ορίων, έκαστον μέλος του Συνεταιρισμού δικαιούται ψήφου, εφ’ όσον το εξ αδιαιρέτου μερίδιον κυριότητος, νομής ή κλασματικού δικαίου αυτού επί του όλου δάσους αντιστοιχεί εις εμβαδόν εκατόν εξήκοντα στρεμμάτων». Το ανωτέρω εντός « » δεύτερον εδάφιον προσετέθη δια του άρθρου μόνου Π.Δ. 331 της 14/25 Μαΐου 1976 (ΦΕΚ Α' 122). Σελ. 286(δ) Τεύχος 1187 – Σελ. 134 3.«Οι αυτοί ως άνω Δ. Συν/σμοί εργασίας δύνανται, μετά σύμφωνον πρότασιν του Κοινοτικού Συμβουλίου, να αναδεικνύωνται δι’ εν έτος μισθωταί άνευ δημοπρασίας των καρπώσεων εκ των Κοινοτικών δασών της Κοινότητος, ης όλα τα μέλη του Συν/σμού είναι κάτοικοι, αποφάσει του οικείου Νομάρχου και εγκρίσει του Υπουργείου των Εσωτερικών (μετά σύμφωνον γνώμην Επιτροπής απαρτιζομένης εκ των εν τη έδρα του Νομάρχου Δ/ντού Νομαρχίας, Προϊσταμένου της Δασικής Αρχής και του αρμοδίου επόπτου Γεωργικών Συν/σμών). Ο Νομάρχης δύναται (επί τη βάσει γνωμοδοτήσεως της ιδίας Επιτροπής) να αυξήση το μίσθωμα». Η παρ. 3 αντικατεστάθη ως άνω δια του άρθρ. 2 Α.Ν. 854/1946. Η ως άνω Επιτροπή κατηργήθη δια του άρθρ. 2 παρ. 2 Β.Δ. 25 Σεπτ./8 Οκτ. 1957 (ΦΕΚ Α' 200) (τόμ. 2 σελ. 206,421). ……………………………………………………… Τελικαί διατάξεις Άρθρ.8.-1.Οι δασικοί συνεταιρισμοί εργασίας και δασοκτημόνων τελούν ως προς τα τεχνικά ζητήματα υπό την εποπτείαν των αρμοδίων δασαρχών. 2.Οι πάσης φύσεως δασικοί συνεταιρισμοί, περί ων προβλέπει ο παρών νόμος, δύνανται να ιδρυθούν και κατά τας διατάξεις του ν. 602 εφ’ όσον η ολότης των συνεταιρισμών ήθελε ζητήσει τούτο. 3.Τα της ιδρύσεως των συνεταιρισμών του νόμου τούτου τα της ασκήσεως εποπτείας επ’ αυτών και εν γένει τα της λειτουργίας αυτών διέπονται υπό των ν. 602 του 1914 και του Α.Ν. 1154/1938 ως ούτοι μεταγενεστέρως ετροποποιήθησαν και συνεπληρώθησαν. 